CELEX: 32017R2419
Language: da
Date: 2017-12-21 00:00:00
Title: Kommissionens gennemførelsesforordning (EU) 2017/2419 af 21. december 2017 om fastsættelse af tildelingskoefficienten for de mængder, der er omfattet af ansøgninger om importrettigheder, som er indgivet i perioden fra 1. til 7. december 2017, inden for rammerne af de toldkontingenter for fjerkrækød med oprindelse i Ukraine, der er åbnet ved gennemførelsesforordning (EU) 2015/2078

22.12.2017   
            
            
               DA
            
            
               Den Europæiske Unions Tidende
            
            
               L 343/56
            
         KOMMISSIONENS GENNEMFØRELSESFORORDNING (EU) 2017/2419
   af 21. december 2017
   om fastsættelse af tildelingskoefficienten for de mængder, der er omfattet af ansøgninger om importrettigheder, som er indgivet i perioden fra 1. til 7. december 2017, inden for rammerne af de toldkontingenter for fjerkrækød med oprindelse i Ukraine, der er åbnet ved gennemførelsesforordning (EU) 2015/2078
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 1 og 3, og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) 2015/2078 (2) blev der åbnet årlige toldkontingenter for import af fjerkrækød med oprindelse i Ukraine.
            
         
               (2)
            
            
               De mængder, der er omfattet af ansøgninger om importlicens, som er indgivet fra 1. til 7. december 2017 for delperioden 1. januar til 31. marts 2018, overstiger de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de ansøgte mængder, og som beregnes i henhold til artikel 6, stk. 3, i Kommissionens forordning (EF) nr. 1301/2006 (3) sammenholdt med artikel 7, stk. 2, i samme forordning.
            
         
               (3)
            
            
               For at sikre foranstaltningens effektivitet bør denne forordning træde i kraft på dagen for offentliggørelsen i Den Europæiske Unions Tidende —
            
         VEDTAGET DENNE FORORDNING:
   Artikel 1
   For de mængder, der indgives importlicensansøgninger for efter gennemførelsesforordning (EU) 2015/2078 for delperioden 1. januar til 31. marts 2018, fastsættes den tildelingskoefficient, der er anført i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. december 2017.
      
         
            På Kommissionen vegne
         
         
            For formanden
         
         Jerzy PLEWA
         
            Generaldirektør
         
         
            Generaldirektoratet for Landbrug og Udvikling af Landdistrikter
         
      
   
   
      (1)  EUT L 347 af 20.12.2013, s. 671.
   
      (2)  Kommissionens gennemførelsesforordning (EU) 2015/2078 af 18. november 2015 om åbning og forvaltning af EU-toldkontingenter for import af fjerkrækød med oprindelse i Ukraine (EUT L 302 af 19.11.2015, s. 63).
   
      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).
   
      BILAG
      
                  Løbenummer
               
               
                  Tildelingskoefficient — ansøgninger for delperioden 1. januar til 31. marts 2018
                  (%)
               
            
                  09.4273
               
               
                  2,644683
               
            
                  09.4274
               
               
                  23,716742